section_heading: Legenda o smrti kralja Zvonimira
paragraph_text: Prilično konfuzan i nepouzdan tekst djela "Katalog knezova i kraljeva Dalmacije i Hrvatske" (Catalogus ducem et regum Dalmatie et Croatie), pronađen u arhivu Fanfogna-Garagnin, također opisuje nasilnu smrt kralja Zvonimira, ali je autor pomiješao činjenice te je opisao vladavinu Zvonimira I. koji se zvaše i Dmitar i koji je preminuo 1087. te smrt kralja Zvonimira II., drugačije Stjepan također II., koji 1096. godine poslao vojsku iz Krbave u sveti rat, a potom je varkom ubijen od Hrvata kod Knina i ovjenčan mučeništvom.